ผมไปมีความเสี่ยงโดยมีเพศสัมพันธ์กับผู้หญิงที่รู้จักกันได้ไม่นานโดยไม่ได้สวมถุงยางเมื่อวันที่ 17 สิงหาคม แล้วผมมาตรวจที่คลินิกนิรนามวันที่ 2 กันยายน (15 วันหลังเสี่ยง) ผล anti HIV เป็นลบ ตอนนี้กำลังรอฟังผล Nat ถ้าผลปกติพอจะไว้ใจได้หรือยังครับ (ผมตั้งใจว่าพอครบหนึ่งเดือนหลังเสี่ยงจะไปตรวจซ้ำที่คลินิกนิรนามเหมือนเดิม ถ้าผลปกติจะปิดเคสได้เลยมั้ยครับ เพราะจากที่หาข้อมูลมาเห็นว่าการตรวจปัจจุบันแม่นยำและยืนยันผลได้เร็วจึงปิดเคสได้เร็ว ตรงนี้ข้อเท็จจริงเป็นอย่างไรครับ) อีกคำถามนะครับ ถ้าไม่มีโทรศัพท์ติดต่อกลับมาจากคลินิกนิรนาม ผมควรโทรไปสอบถามผล NAT หลังจากวันตรวจกี่วันครับ
สวัสดีค่ะ NAT คือnucleic acid test นั่นคือเป็นการตรวจหาสารพันธุกรรมของเชื้อ hiv โดยตรง โดยจะสามารถตรวจพบเชื้อได้ภายใน 7-28 วันหลังรับเชื้อหากไปตรวจมาที่ 15 วันหลังมีความเสี่ยง ยังไม่พบภูมิคุ้มกันต่อเชื้อ hiv ก็ยังแน่ใจไม่ได้ว่าไม่มีการติดเชื้อ เนื่องจากร่างกายต้องใช้เวลาประมาณ 1-3 เดือนในการสร้างภูมิคุ้มกันต่อโรคขึ้นมา ดังนั้นในช่วงแรกๆของโรคคือก่อน 1 เดือนแรก การตรวจหาตัวเชื้อเองเลยจะให้ผลที่แม่นยำกว่า หากแพทย์ได้ส่งผล NAT ไปด้วย ก็ควรสอบถามผลมาด้วยกันค่ะแต่ไม่ว่าอย่างไรก็ตาม จะต้องกลับไปยืนยันว่าไม่มีภูมิคุ้มกันต่อเชื้อ hiv ก็คือไม่ได้ติดโรค ที่ 3 เดือนหลังมีความเสี่ยงทุกราย อันนี้เป็นการตรวจเพื่อยืนยันค่ะในระหว่างนี้รับประทานยาต้านไวรัสให้ครบ และกลับไปติดตามอาการตามแพทย์นัด